

**LETNI DELOVNI NAČRT ZA ŠOLSKO LETO 2023/2024**

**ENOTA BLOK**

**RDEČA NIT ENOTE BLOK**:

**NACE KOLESNIK NAS V SVET ZGODB POPELJE, DOBRE VOLJE IN SMEHA VSEM NAM NAMELJE.**

Raziskovali bomo svet, skrbeli za naš planet, pokukali še v vesolje, postali dobre volje, ko Nace Kolesnik bo vse to, vsak dan z nami doživel, nam zgodbe nove bral, vesele pesmi pel. Z njim za varnost v prometu vsi bomo poskrbeli, na igrišču se lovili, zdravo le živeli.

**GLOBALNI CILJ**: Spodbujanje otrok k radovednosti, raziskovanju ter pozitivnemu sprejemanju sveta okrog nas.

**CILJI:**

* Otroci poslušajo, razumejo in doživljajo jezik in se vključujejo v komunikacijske procese z otroki in odraslimi.
* Ob poslušanju in pripovedovanju pravljic ter drugih literarnih del razvijajo zmožnost domišljijske rabe jezika.
* Otroci doživljajo ugodje v gibanju.
* Otroci razvijajo spoštljive in odgovorne medsebojne odnose.
* Otroci spoznavajo pravila obnašanja v prometu, seznanjajo se z varnim načinom življenja - ne samo v vrtcu, temveč tudi v bližnji in širši okolici.
* Starosti primerno si oblikujejo predstave o ekologiji, vesolju.
* Pokažejo interes in razvijajo vedoželjnost na “potovanjih” skozi Slovenijo, Srbijo, Grčijo, Italijo in Estonijo.
* Otroci spoznavajo razlike med našimi življenjskimi navadami in navadami drugih kultur.
* Otroci spoznajo, da jim uživanje različne zdrave hrane, telesne vaje in počitek pomagajo ohranjati zdravje.
* Otroci pridobivajo izkušnje, kako sami in drugi ljudje vplivajo na naravo in kako lahko dejavno prispevajo k varovanju in ohranjanju naravnega okolja.
* Otroci doživljajo umetnost kot del družabnega in kulturnega življenja.

**DEJAVNOSTI:**

Dejavnosti bodo temeljile na pogovorih, poslušanju, gibanju, plesu, petju, ustvarjanju, raziskovanju. Vsa vzgojna področja se bodo med seboj prepletala in dopolnjevala. Na začetku se bomo osredotočili bolj na vrednoti – prijateljstvo, zdravje, veliko pozornosti bomo namenili ekologiji, varnosti v prometu, vesolju, ob koncu leta pa bo v ospredju spoznavanje držav, s katerimi v okviru projekta Erasmus+ sodeluje cel vrtec. Do zdaj že znane vsebine bomo izpopolnjevali in nadgrajevali z novimi. Rdeča nit letošnjega leta pa bo »**Nace Kolesnik nas v svet zgodb popelje, dobre volje in smeha vsem nam namelje«.** Nace Kolesnik bo vključen v vse dejavnosti, ki se bodo odvijale v bloku.

**PROJEKTI NA RAVNI VRTCA MIŠKOLIN, ki se bodo izvajali tudi v enoti BLOK:**

**Porajajoča se pismenost**

Otrokom bodo omogočene raznovrstne dejavnosti za spodbujanje razvoja govora.

**FIT pedagogika**

Otrokom bodo zagotovljene kakovostne gibalne športne aktivnosti v različnih okoljih.

**Erasmus+**

V aktivnosti bo vključen Nace Kolesnik. Vsak mesec bomo prisluhnili novi dogodivščini Naceta Kolesnika, ki nas bo nenehno spodbujal h gibanju, s poudarkom na zdravem načinu življenja. Veliko časa bomo preživeli na prostem – ne glede na vremenske pogoje.

Sodelovali bomo še v projektih:

* Kakovost v vrtcih in šolah
* Proces samoevalvacije s poudarkom na načrtovanju
* Digi trajni učitelj
* Ta neverjetna leta

**OSTALI PROJEKTI:**

**Eko branje za eko življenje**

Otroci bodo v vrtcu prisluhnili zgodbam z ekološko vsebino ter sprejemali nova znanja o ekologiji.

**Ciciuhec:**

Otroci bodo samostojno predstavili zgodbe, ki si jih bodo sami izbrali. Knjiga naj bi postala stalnica v njihovem nadaljnjem življenju.

**Zdravje v vrtcu**

Preko različnih aktivnosti bomo dajali velik poudarek gibanju, bivanju na prostem, zdravi prehrani in prehranjevanju ter osebni higieni.

**Varno s soncem**

Otroci bodo v vseh letnih časih seznanjeni s problematiko izpostavljanja sončnim žarkom ter z možnostmi ustrezne zaščite.

**Mali sonček**

Izvajali ga bomo z namenom, da otroke motiviramo za gibalno aktivnost ter jim s tem posledično spodbudimo potrebo po gibanju.

**PRAZNOVANJA:**

* 1.9.2023 – prvi dan v bloku,
* rojstni dnevi otrok,
* Teden otroka,
* praznični December,
* pustovanje,
* Miškolinov 20. rojstni dan

**SODELOVANJE Z OKOLJEM:**

* MOL, knjižnica Polje, Mestna knjižnica Ljubljana, četrtna skupnost Polje, Unicef, Karitas, Planet otrok, Rdeči križ, NIJZ, Šport mladih…
* Vrtec v naravi: Gozd Martuljek
* Drsanje: drsališče Zalog
* Sodelovanje v različnih nagradnih akcijah in natečajih.

**SODELOVANJE S STARŠI:**

* Roditeljski sestanki,
* pogovorne ure, individualni razgovori,
* Miškolinov Živ žav,
* skupna družabna srečanja,
* aktivno sodelovanje pri dejavnostih,
* zaključek vrtčevskega leta.

**OTROCI, KI NE OBISKUJEJO VRTCA SE NAM LAHKO PRIDRUŽIJO OB:**

* Tednu otroka,
* prazničnem decembru,
* pustovanju,
* dnevu odprtih vrat za Miškolinov 20. rojstni dan.

**OBELEŽILI BOMO POMEMBNE DNEVE V LETU:**

* **22.9. 2023** – Evropski dan brez avtomobila
* **od 16. do 22. 9. 2023** - Evropski teden mobilnosti
* **29.9. 2023** - Dan srca
* **15.10. 2023** – Svetovni dan hoje
* **15.10.2023** - Svetovni dan umivanja rok
* **17.11.2023** – Tradicionalni slovenski zajtrk
* **20.1. 2024** – Dan brez televizije
* **6.3. 2024** – Svetovni dan varčevanja z energijo
* **22.3.2024** – Svetovni dan voda
* **7.4.2024** – Mednarodni dan zdravja
* **22.4. 2024** – Svetovni dan Zemlje
* **15.5. 2024** – Svetovni dan družine
* **20.5.2024** – Svetovni dan čebel
* **31.5. 2024** – Svetovni dan športa
* **5.6.2024** – Svetovni dan okolja

**IZOBRAŽEVANJA V VRTCU:**

* Aktivi strokovnih delavk in delavcev ter medsebojne hospitacije.

**IZOBRAŽEVANJA IZVEN VRTCA:**

* Študijske skupine,
* različna izobraževanja, ki nam jih omogoča vodstvo.

**MENTORSTVO:**

* V bloku bomo z veseljem pomagali dijakinjam in dijakom predšolske vzgoje, da bodo lahko opravljali obvezno prakso.

**ODPRTOST ENOTE BLOK: OD 6.00 DO 16.00.**